Kadunud või kustutatud failide taastamine
Kui teil ei õnnestu vajalikku faili arvutist üles leida või olete kogemata faili muutnud või kustutanud, saate selle taastada varukoopiast (kui kasutate programmi Windowsi varundus) või proovida seda taastada varasemast versioonist. Varasemad versioonid on failide ja kaustade koopiad, mida Windows salvestab automaatselt taastepunkti osana. Mõnikord nimetatakse varasemaid versioone ka varikoopiateks.
Kuva kõik
Varukoopiast taastamiseks hoolitsege, et teil oleks käepärast see kandja või draiv, millel varukoopia on talletatud, ning järgige järgmisi juhiseid.
Vaadake seda videot ja saate teada, kuidas taastada faili varundist (1:08)
Failide taastamine varundist
-
Varundamis- ja taastamiskeskuse avamiseks klõpsake nuppu Start button , seejärel käsku Juhtpaneel, käsku Süsteem ja hooldus ja siis käsku Varundus ja taaste.
-
Klõpsake nupul Taasta minu failid ja järgige seejärel viisardis antavaid juhiseid.
Kustutatud faile ja kaustu või ka üksikut faili või kausta saab taastada varasemast versioonist.
Vaadake seda videot ja saate teada, kuidas taastada kustutatud faili või kausta (1:04)
Kustutatud kausta või faili taastamine
-
Kausta Arvuti avamiseks klõpsake nuppu Start ja siis käsku Arvuti.
-
Liikuge sellele kausta nimele, kus sisaldub fail või kaust, paremklõpsake sellel ning klõpsake siis käsul Taasta eelmised versioonid. Kui kaust asetseb ketta kõrgeimal tasemel (nt C:\), paremklõpsake ketta tähel ja seejärel käsul Taasta eelmised versioonid.
Kuvatakse saadaval olevate failide ja kaustade varasemate versioonide loend. Loendis sisalduvad varukoopias talletatud failid (kui kasutate failide varundamiseks programmi Windowsi varundus) ja taastepunktid, kui mõlemat tüüpi varukoopiad on saadaval.
Märkus
-
Kui soovite taastada teeki kaasatud faili või kausta varasema versiooni, paremklõpsake failil või kaustal asukohas, kus see on talletatud, mitte selle teegis paikneval versioonil. Näiteks pildi taastamiseks, mis on kaasatud teeki Pildid, ent talletatud kaustas Minu pildid, paremklõpsake kaustal Minu pildid ja seejärel klõpsake käsul Taasta eelmised versioonid. Teekide kohta lisateabe saamiseks vaadake teemat Kaustade kaasamine teeki.
-
Topeltklõpsake selle kausta varasemal versioonil, mis sisaldab seda faili või kausta, mida soovite taastada. (Näiteks kui fail kustutati täna, siis valige selle kausta, mis peaks vajalikku faili sisaldama, eilne versioon.)
-
Lohistage see fail või kaust, mida soovite taastada, teise asukohta (nt töölaud või mõni muu kaust).
See versioon failist või kaustast salvestatakse teie valitud asukohta.
Vaadake seda videot ja saate teada, kuidas taastada faili või kausta varasemat olekut (0:54)
Faili või kausta taastamine varasemast versioonist
-
Paremklõpsake failil või kaustal ning seejärel klõpsake käsul Taasta eelmised versioonid.
Kuvatakse saadaval olevate failide ja kaustade varasemate versioonide loend. Loendis sisalduvad varukoopias talletatud failid (kui kasutate failide varundamiseks programmi Windowsi varundus) ja taastepunktid, kui mõlemat tüüpi varukoopiad on saadaval.
-
Enne faili või kausta eelmise versiooni taastamist valige varasem versioon ja klõpsake käsul Ava, et vaadata, kas see on soovitud versioon.
-
Varasema versiooni taastamiseks valige varasem versioon ja klõpsake nupul Taasta.